
أعوذ بالله السميع العليم من الشيطان 

الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق» الحمد لله عدد ما في 
السماوات وما في الأرض, الحمد لله عدد ما أحصى كتابه» الحمد لله 
على ما أحصى كتابه. الحمد لله عدد كل شيء, والحمد لله ملء كل 
شيء» اللهم صل على محمد وعلى آل محمد كما صليت على إبراهيم 
وعلى آل إبراهيم إنك حميد ميد وبارك على محمد وعلى آل محمد 
كما باركت على إبراهيم وعلى آل إبراهيم إنك حميد مجيد. 


تكلمنا في المرة السابقة عن فضل الدعوة إلى الله -سبحانه وتعالى- 
وعن معنى من معاي الدعوة إلى الله -سبحانه وتعالى -, وقلنا إن الدعوة 
ممكن تكون دعوة بالمقال وممكن تكون دعوة بالحال» وإن الدعوة أحيانًً 

بتكون دعوة تعليمية أو دعوة تبليغية أو دعوة تربوية أو تركوية, وإن 
أصناف الدعوة وأنواع الدعوة يحتاج الدعاة إلى الله -سبحانه وتعالى- 
أن يعووها حتى لا يحدث تنابز بالألقاب وانتقاص من أحد العاملين في 
الدين» وإن الدعوة بمفهومها العام تشمل جميع الإسلام, وإن يُدعى 
الجميع؛ كل الناس تحتاج إلى دعوة الله -سبحانه وتعالى - وإلى كلام الله 
-سبحانه وتعالى- وإلى سنة البي -صلى الله عليه وسلم-. 

وحاجة الناس إلى الوحي أكثر من حاجته إلى الطعام والشراب» يعني 
حاجة الناس إلى الدين أعظم من حاجة الناس إلى الطعام والشراب. 
وقلنا إن منطلق الدعوة هو الوحي؛ كتاب الله وسنة البي -صلى الله 
عليه وسلم-. وإن معايير الدعوة وأساليب الدعوة كلها ينبغي أن تكون 
مستقاة من كتاب الله ومن سنة النبي -صلى الله عليه وسلم-. 

لا بخفى على الجميع إن البيان الدعوي أو الكلمات الدعوية أيضًا تحتاج 
منا إلى أن نراجعها من كتاب الله ومن سنة النبي -صلى الله عليه وسلم- 


إن الله النهاردة نتكلم على موضوع من الموضوعات امه البيان 
الدعوي. يعني احنا النهاردة لو هنكلم ناس؛ لو احنا عايزين ندعو 

الناس إلى شيء» يا ترى هنكلمهم في إيه؟ إيه أولويات الدين؟ إيه 
الأولويات اللي هم محتاجينها؟ إيه أولويات الواقع عمومًا؟ ياترى نبداً 
بإيه قبل إيه؟ ده مهم جدًا عند الدعاة إلى الله -سبحانه وتعالى- إن 
هم يفهموا هم بيكلموا الناس في إيه وعايزين من الناس إيه؟ وهم 
إمكانياتهم إيه وعايزين يوصلوا الناس لإيه؟ لإن أحيانا كتير الإنسان 
ممكن يتوه في الحياة, ممكن الداعي إلى الله مراهق؛ يدعو الناس إلى ما 
حب» هو بيحب حاجة معينة» أو هي بتدعو الناس إلى ما حب؛ هي 
بتحب حاجة معينة فهي متأثرة بما فهي بتدعو إليهاء فهي شايفة الحياة 
كلها من خلال هذا المنظور اللي هي عايشاه أو اللي هي التجربة 
ويختلف تماما الدعوة إلى الله -سبحانه وتعالى- بالدعوة إلى تجربتي, 
الدعوة إلى الله -سبحانه وتعالى- تختلف عن الدعوة إلى منهجي, 
الدعوة إلى الله تختلف عن الدعوة إلى اختياراق» الدعوة إلى الله - 
سبحانه وتعالى - تختلف عن الدعوة إلى ما أحب وأهوى في الدين, لإن 
كل واحد ممكن يكون له باب من أبواب الدین» ممكن يكون له نوع 
من أنواع التقوى مختلفة عن الآخر, "اللهم آتِ نفوسنا تقواها وركها 

أنت خير من ركاها" إن كل إنسان ممكن يكون له تقوى مختلفة عن 
الآخرء يعني ممكن واحد يكون تقواه إن هو يصلي قيام الليل طويل, 
فيه واحد تقواه إن هو يتصدق, فيه واحد تقواه إن هو يأمر بالمعروف 
وينهى عن المنكر, فيه واحد إن هو يقول كلمة الحق ويجادل أهل 
الباطل. 

فكل إنسان له باب من أبواب يدخل به على الله -سبحانه وتعالمت, 
فلا ينبغي إن الداعي إلى الله يتوه في نفوس الناس أو يتوه في مراده. 
لذلك خلينا نضع أولويات كده أو نشير إلى إشارات سريعة إن فيه 
حاجة امها أولويات الدين» وفيه حاجة اسمها أولويات الشخص» وفيه 
حاجة امها أولويات الواقع أو المرحلة, يعني بمعنى أكثر وضوحًا؛ الدين 
له أولويات واضحة صريحة إن أنا ينبغي إن أنا أنقل الناس من الشيء 
ا لمهم إلى الشيء الأقل أهمية؛ وها أنا هدعو الناس أنا عندي ستلاف 
متين ستة وتلاتين آية,» وعندي آلاف من أحاديث البي -صلى اللّه 
عليه وسلم-. يا ترى هدعو إلى إيه قبل إيه؟ وإيه القيمة اللي ينبغي أن 
تغرس في الناس؟ وإيه الحاجة اللي ينبغي إن أنا أعلمها للناس؟ وإيه 

الحاجة اللي ربنا -سبحانه وتعالى- أراد إنما تُعَلْم للناس وتبلغ للناس 
إيه قبل إيه؟ 

انظروا إلى أم المؤمنين عائشة تتكلم عن النبي -صلى الله عليه وسلم- 
ودعوة النبي -صلى الله عليه وسلم- وهي تقول: أنه بدأ البي -صلى 
الله عليه وسلم- بالجنة والنار» أول ما نزل من القرآن المفصلء؛ المفصل 
ده اللي هو من ق إلى الناس» اللي هي آيات بتتكلم عن الدار الآخرة, 
قالت أول ما نزل من القرآن المفصل وأول ما بدأ النبي -صلى الله عليه 
وسلم- بدأ بآيات الجنة والنارء ولو بدأ البي -صلى الله عليه وسلم- 
بلا تقربوا الخمر لقالوا لا نتركه أبدَّاء ولو بدأ البي -صلى الله عليه 
وسلم- بقوله لا تقربوا الزنا لقالوا لا نتركه أبدًا. 

أم المؤمنين عائشة التقطت التقاط في دعوة البي -صلى الله عليه 
وسلم- واضح؛ إيه هذا الالتقاط؟ هذا الالتقاط بيوضح إن مبنى 
الشريعة قائم على تمهيد القلوب لاستقبال أحكام الشرع, إن الناس 
خاطبهم النبي -صلى الله عليه وسلم- أو خاطبهم الله -سبحانه 
وتعالى- بداية بالجنة والنار» ليه؟ حت مهد هذه القلوب» حتى تستقبل 
هذه القلوب الأحكام الشرعية. 

بتقول لو کان أول حاجة بدأ بجا کان بدأ بما تشربوش الخمرة كان هيبقى 
صعب» ما كانش ده هيبقى سهل التحقيق, لقالوا: يعني لو هو كان 
قال لهم كده في الأول هم كانوا هيردوا يقولوا لا لا مش ممكن نسیب 
الخمرة, لكن هو بدأ بإنه كلمهم عن الترغيب والرهيب» كلمهم 
بالموعظة الحسنة, كلمهم بذكر الثواب والعقاب» حتى لانت القلوب. 

ملحوظة: أص حاب البي -صل الله عليه وسلم- تركوا الخمر, 
وأصحاب النبي -صلى الله عليه وسلم- تركوا الزناء وما كانش صعب 
عليهم إنهم يتركوا ده؛ ليه؟ ليه ما كانش صعب عليهم؟ لأن البي - 
صلى الله عليه وسلم- سلك الطريق الصحيح في الدعوة إلى الله - 
سبحانه وتعالى-. لإن الدعوة لها منهج؛ سلم. فهو النبي -عليه 
الصلاة والسلام- صعد في مراتب الدعوة من درجة إلى درجة فكان 
سهل على الناس أا تترك» صعب علينا الآن إن الناس تترك. ليه؟ 
لإن احنا م نسلك منهج البي -صلى الله عليه وسلم- في الدعوة إلى 
الله -سبحانه وتعال -. 

طبعا هناك أسباب أخرى لكن ينبغي أن نتبع البي -صلى الله عليه 
وسلم- في دعوته إلى الله -سبحانه وتعالى-. وانظروا أيضًا إلى منهج 

البي -صلى الله عليه وسلم- وهو يوضح أولويات الدين» وده واضح 
جدًا في كتاب الله وهنتكلم النهاردة عن البيان الدعوي في سورة 
الشعراء, لكن منهج البي -صلى الله عليه وسلم- وهو بيتكلم مع 
معاذ؛ ومعاذ أحد أصحاب البى -صلى الله عليه وسلم- وهو يرسله 
إلى اليمن معلمًا وحاكمًاء فقال البي -صلى الله عليه وسلم-: يا معاذ 
خذ هذا الكتاب وليكن أول ما تدعوهم إليه شهادة أن لا اله إلا الله 
وأن محمدًا رسول الله هنا النبي -صلى الله عليه وسلم- بيعلم معاذ 
بن جبل صحابي من صحابة البي -عليه الصلاة والسلام-, قال له: 
أنا عايزك لما تروح تكلم الناس مش تكلمهم في أي حاجة, الفترة اللي 
النبي -عليه الصلاة والسلام- بعث فيها معاذ إلى اليمن كان نزل 
آيات كتير جدًا من الأحكام, كان نزل آيات الحجاب» وكان نزل 
آیات حرم ا خمر» وكان نزل آيات في كثير من الأعان والعقود وكرم 
لحم الخنزير كان فيه آيات كثيرة جدًا وأحاديث كثير جدًا وأحكام كثيرة 
جدًا نزلت» لكن النبي -عليه الصلاة والسلام- بيوضح لا تيجي 
تكلم الناس أول حاجة تكلمهم فيها قال: "فليكن أوّل ما تدعوهم 

إليه شهادة أنْ لا إله إلا اله وأنّ محمّدًا رسول الله" قال له انت رايح 
تكلم ناس؛ الناس دي نصارى وأهل کتاب» عندهم كتاب قبل كده, 
فهم عندهم تصور عن التوحيد, لكن هذا التوحيد الذي عندهم تصور 
خاطئ عن التوحيد, فهم يثلثون؛ يعني يعبدون الآب والابن والروح 
القدس» فقال: ليكن أول ما تدعوهم إليه شهادة أن لا إله إلا الله 
وأن محمدًا رسول الله فإن هم أطاعوك, فقل لهم أن الله افترض عليهم 
حمس صلوات في اليوم والليلة, فإن هم أطاعوك, فقل لحم أن الله 
افترض عليهم ركاة تؤخذ من أغنيائهم وترد على فقرائهم وإياك وكرائم 
أموال الناس» ثم بدأ النبي -عليه الصلاة والسلام- يوضح لمعاذ كيف 
يدعو الناس إلى الله إيه القيمة اللي يُدعى إليها؟ قال له: الأول 
ابتدي بالتوحيد, وبعد كده الصلاة» وبعد كده الزكاة, وبعد كده 
الصيام؛ قال له: ثم قل هم إن الله افترض عليهم الصيام ثلاثين يوم في 
السنة. هو هنا البي -صلى الله عليه وسلم- بيراعي أولويات النفوس, 
ويراعي أولويات الأهمية عند الله -سبحانه وتعالى-. إن دي يا جماعة 


' جامع الرسائل لابن تيمية 

حاجة اسمها أولويات الشرع. إن أولويات الشرع لا بد أن تكون 
واضحة عند الناس. 

واحدة هتكلم صاحبتها في مسألة معينة وهي صاحبتها دي مش بتصلي 
أصلاء يعني مثلا هتكلميها في الحجاب وهي ما بتصليش؟ هتكلميها 
مثا في أن هي مصاحبة ولد وهي عاقة لأمها؟ فيه أولويات للدعوة, 
فيه أولويات للأمر الشرعي, فيه أولويات لدعوة الناس إلى الله -سبحانه 
وتعال -. 

ثم بعد ذلك أولويات الفرد نفسه إن أحيانًا بيكون الإنسان اللي أنا 
هدعوه ده هو أصلا مصلي هو أصلًا محافظ على الزكاة هو أصلا عنده 
كثير من المعان الإيمانية فأنا مش معقول أقول هي نفس البدايات ونفس 
النهايات لكل الناس» إنما انت هتراعي هنا أولويات الشخص؛ أولويات 
الشخص ده إن مش كل الناس هتخاطب بكل شيء, يعني حتى في 
العقيدة كان شيخ الإسلام له تقرير جميل» وبيقول أنه ليست كل مسائل 
العقيدة يخاطب با جميع الخلق في كل وقت, إن فيه مسائل من مسائل 
العقيدة ما ينفعش تخاطب كما الناس» واستدل بقول علي بن أي طالب 
وابن عباس "ما أنت بُحَدّث قَومَا حديئًا لا تبلغه عقوم إلا كان 

لبعضهم فتنة" وقول الصحابي: "حدثوا الناس با يعرفوه, أتحبون أن 
كدب الله ورسوله" التقطة إن مش الكلام يتقال لكل حد حتى في 
مسائل العقيدة. 

من العناوين اللي بتضايق الواحد صراحة؛ اللي يقول لك: ما لا يسع 
المسلم جهله. من فرض هذا؟ يعني لما واحد يقول: ما لا يسع معنى 
كده أنه جعل هذه المعلومات التي في هذا الكتاب الذي ألفه هذه 
المعلومات ينبغي أن تكون فرض على جميع الخلق» مين قال أن 
المعلومات بقى اللي موجودة هنا فرض على جميع الخلق؟ إذا كان أصاًا 
كتاب الله وسنة النبي -صلى الله عليه وسلم- ليس على جميع الخلق 
أن يفهموا كل شيء في كل الآيات والأحاديث, فهنا إن يا جماعة نقطة 
مهمة مسألة محتاجة مراعاة» هي أولويات الفرد, الحاجة اللي فرض اتفق 
العلماء على أن يُخاطب با جميع الخلق في كل وقت هي الوحي» وإيه 
من الوحي؟ هل كل الآيات؟ يعني هل مغلا الست اللي بتبيع فجل 
والراجل اللي تعليمه بسيط هل هو حاطب مغلا بآيات الجهاد؛ إنه هو 
لا بد إنه يفهم كل آية في كتاب الله ويفهم كل حديث من أحاديث النبي 
-صلى الله عليه وسلم- في المواريث أو في غيره من باقي العلوم؟ لاء 

هو مش مطالب بكل ده ولا مطالب أنه يفهم كل حاجة, إنما مطالب 
أن يتعلم على قدره. 

إن مش كل الناس مخاطبة بكل شيء في كل وقت» هنا نقطة مهمة إن 
التكليف مختلف من فرد يتفاوت التكليف بين الناس» لإن مش كل 
الناس مكلفة بكل الآيات والأحاديث في كل وقت. 

فلذلك مهم إن الداعي إلى الله يبقى فاهم هم بيكلم مين؟ ومهم إن 
الداعي إلى الله يبقى فاهم أولويات الأشخاص اللي قدامه, ومهم إن 
الداعي إلى الله يبقى فاهم الناس دي واقفة عند أي درجة أو هو محتاج 


ينقل لهم أي مفهوم. 


يبقى أول حاجة أولويات الدعوة إلى الله -سبحانه وتعالى- على اعتبار 
الشرع اللي هي أولويات الشرع على حسب الأهمية وعلى حسب 
الترتيب. طبعا لا يخفى أن في أولويات الشرع إن الله -سبحانه وتعالى- 
بحب الأركان أكثر ما يحب الفرائض» يعني أعظم شيء يُذْعَى إليه الناس؛ 
أركان الإسلام ثم بعد ذلك الواجبات. حديث النبي -صلى الله عليه 


وسلم- أن الله -سبحانه وتعالى - يقول: "من عادى لي وَلِيّا فق آذْنَتَهُ 

باخڙب وما ترب إل عدي بشّيءٍ أحَب مما فرت عليه" - 
لو حد عايز يستزيد يسمع شرح هذا الحديث كنا شرحناه واحنا بنشرح 
الأربعين النووية- حديث من عادى لي ولياء يبقى أولويات الشرع أركان 
الإسلام» أولويات الشرع فرائض الإسلام؛ ثم بعد ذلك النوافلء لإن 
مش هينفع مثلّا تروحي تدعي واحدة إلى قيام الليل وهي مثلًا بنتاكل 
من حرام, لأ. أولى لكِ فأولى ثم أولى لك فأولى إنك انت تدعيها إلى 
ترك الحرام. واحد مغلا ما بيصومش رمضان وانت هتدعوه إلى اللحية, 
لأء أولى لك فأولى ثم أولى لك فأولى إنك انت تدعوه إلى صيام رمضان. 
إن احنا نبقى فاهمين أولويات الشرع عند الله -سبحانه وتعالى- 
وأولويات الفرائض عند الله -سبحانه وتعالى-» وأولويات المعان والقيم 
"ديا فيم" هذا الدين القيم العظيم»› له معان أهم من 
معان وله قيم أعلى من قيم. 

دي نقطة مهمة جا في أداء الحقوق وفي معرفة الحقوق وفي معرفة 
الفرائض وني معرفة الواجبات› 5 بعد ذلك في المستحبات والنوافل 
وترك المكروهات والورع والتقوى. 


: صحيح البخاري 

النقطة الثانية أولويات الأشخاص. يبقى مراعاة أولويات الأشخاص في 
البيان الدعوي, إن انت بتخاطب مين؟ لإنك مش هتروح تكلم ناس 
ما بتعرفش حاجة مغلا عن الدين» واحد مغلا مش مسلم فانت بتكلمه 
عن تفصيلة من التفاصيل الشرعية في خلاف بين العلماء في مسألة 
معينة» هو طبعًا مش فاهم انت بتقول إيه أصلاء هذا يدعى إلى القيم 
الرئيسية» وده أحياتا الواحد بيشوفه على مواقع التواصل الاجتماعي, 
لما تلاقي بعض الإخوة والأخوات بيتكلموا في قضية من القضايا يعني 
اختلف فيها العلماءء مغلا في تعظيم الرب قضية مثلّا من مسألة الأسماء 
والصفات والقضية اختلف فيها العلماءء قضية دقيقة من دقيق العلم 
الذي لا يفهمه حت مجموعة من طلبة العلم أو مجموعة من الدعاة ممكن 
مش فاهمين هم بيقولوا إيه أصلاء وتجده ينشر هذا الكلام على اللا 
ويتكلم على الملأ في خلاف» هو فين الدعوة هنا يعني؟ يعني إلى ما 
يُدعى هؤلاء وفيما يتكلم هؤلاء ومع من يتكلم هؤلاء؟ فالنقطة الثانية 
نقطة مراعاة حال الأشخاص. 

النقطة الثالثة مراعاة الواقع والمرحلة, يعني إيه؟ في حاجة امها يا جماعة 
واجب الوقت» يعني مثلا في وقت غزوة أحد؛ خلاص هو الصحابة 
كلهم خارجين مع النبي -صلى الله عليه وسلم- في غزوة أحد» مفيش 
حد هيقول أصل أنا لسه مسلم جديد» فبالتالي مش هينفع أخرج مع 
البي -صلى الله عليه وسلم-. لإن أنا لسه محتاج بقى أتعلم الأول 
ومحتاج إن أنا أتفقه الأول, ده هو الصحابي جه» فلقى النبي -عليه 
الصلاة والسلام- بيقاتل فقال له أقاتل ولا أسلم؟ قال له أسلم ثم قاتل 
فأسلم فقاتل» فقتل فمات, ولم يسجد لله سجدة زي مثا ما حصل في 
خيبر وزي ما حصل في أحد, إن هنا فيه حاجة اسمها واجب المرحلة, 
إن فيه واحد اقترب إلى ربه -سبحانه وتعالى- ووجد إن الناس في 
رمضان» هو هيصوم رمضان ويتعلم أحكام رمضان. مش هينفع أقول 
له لا لا لا انت ما ينفعش تصوم رمضان وتتعلم أحكام رمضان إلا لما 
يجيبك بقى من الأول خالص ويعلمك أصلا معان الإيمان والإخلاص 
واحبة والخوف والرجاء وكيف ينطلق قلبك في حب الله -سبحانه 
وتعالى -, ده امه واجب المرحلة. 

يبقى يا جماعة أولويات الدعوة إلى الله ها اعتبارات ثلاث هي: 

رقم واحد الاعتبار الشرعي وده لا بد إنه يكون مرتب ذهنيًا في أذهان 
كل الدعاة إلى الله -سبحانه وتعالى- كبيرا أو صغيرا على قدرهم» يعني 
مش كل الناس مطالبة إا تعرف كل حاجة زي ما احنا بنقول» فكذلك 
الدعاة إلى الله مش هيقدروا يعرفوا كل حاجة؛ لكن على قدرهم إن هو 
يبقى بس عارف إيه قبل إيه؟ مش هينفع تكلم الناس عن شيء وما 
تكلمهمش عن الصلاة, مش هينفع تكلم الناس عن قيمة من قيم 
الشرعية الدقيقة اللي فيها مغلا مستحب من المستحبات وهو مغلا هذا 
الرجل لا يزكي أو هذه المرأة لا تعظم الله -سبحانه وتعالى-» فهنا نقطة 
مهمة مراعاة أولويات الشرع. 

ثم النقطة الثانية مراعاة أولويات الأشخاص ومعرفة الأشخاص انت 
بتكلم مين وبتخاطب مين؟ ودول ترتيبهم إيه في الشرع؟ عشان ها تبدأ 
من عندهم تبدأ عند النقطة اللي هم محتاجينها وهذا من الحكمة في 
الدعوة إلى الله -سبحانه وتعالى - كما قرر العلماء. 

والنقطة الثالئة هي نقطة مراعاة المرحلة, من العاني الجميلة اللي قررها 
شيخ الإسلام في التحفة العراقية» وهو بيتكلم على الأعمال القلبية 
وبيقول إن اتفق العلماء على أن الجميع؛ جميع الناس مخاطبون بأصول 
الأعمال القلبية» يعني أنا النهاردة أكلم واحدة في مسألة معينة قبل ما 
أكلمها عن حب ربنا؟ قبل ما أكلمها عن الخوف من ربنا؟ قبل ما 
أكلمها عن الرجاء في ربنا -سبحانه وتعالى-؟ لأ هو بيتكلم في معرض 
الكلام عن أهمية الأعمال القلبية بيقول إن العلماء متفقون على أنه 
الجميع؛ جميع الخلق يخاطبون بأصول الأعمال القلبية اللي هي عبر عنها 
إنحا من أصول الإيمان وقواعد الدين» اللي هي مسألة الإخلاص 
والصدق مع الله -سبحانه وتعالى- وحب الله -سبحانه وتعالى-» هذا 





بخاطب به الناس» دي أولويات. 
يعني كنا مرة بنطرح سؤال لو احنا نزلنا نکلم الناس في الشارع وعايزين 
نكلم شباب» هنعمل إيه مع شاب مثلا؟ فطرح أحدهم نموذج من 
النماذج, قال أنا قابلت شاب عامل قزع ولابس سلسلة وبيشرب 
سيجارة وواقف قدام الجامع وقت الصلاة وبيتكلم في التليفون وبيسب 
لأمه في التليفون» يا ترى ندعو هذا الشاب لإيه بالظبط؟ فرد أحد 

الأفاضل وقال: أنا هجيبه من أعلى رأسه إلى أخمس قدميه. فقال له 
يعني إيه؟ قال له: أنا هكلمه في القزع و هكلمه في اللحية وأكلمه مش 
عارف إيه وأكلمه في إيه وأكلمه في الإسبال» فرد عليه الآخر قال له: 
لأ الأولى إن أنا أكلمه في إن هو ازاي يسب لأمه؟ وازاي يتكلم مع 
أمه بمذه الطريقة في التليفون في الشارع؟ فرد التالت قال له وأنا واقف 
قدام الجامع وقت الصلاة, لا لا هو أول حاجة هنكلمه فيها هي إن 
هو يكلم في الصلاة, فرد الرابع وقال وأنا أول حاجة هكلمه فيها هو 
إنه يعظم الله -سبحانه وتعالى-» وإنه يحب الله -سبحانه وتعالى-», وإنه 
بخاف من الله -سبحانه وتعالى-» الإنسان اللي قلبه بعيد عن الله - 
سبحانه وتعالى - وهو لا يراعي من نظر الله -سبحانه وتعالى - ولا اف 
من الله ولا يرجو ما عند الله ولا يحب الله وإن حب الله -سبحانه 
وتعالى - في قلبه ضعيف قليل حت إنه لا يستطيع إن يواجه به متطلبات 
الحياة ولا متغيرات الحياة» هذا فيما يكلم من أعمال الجوارح؟! 

فالشاهد؛ نقطة يا جماعة إن احنا محتاجين نراعي أولويات الدعوة إلى 
الله -سبحانه وتعالى-» محتاجين نفهم أولويات الدعوة إلى الله -سبحانه 
وتعالى - محتاجين نعرف احنا بنكلم مين وهنقول هم إيه؟ 

في سورة الشعراء ربنا -سبحانه وتعالى- ذكر مجموعة من الأنبياء وكيف 
أن الأنبياء واجهوا أقوام مختلفة, إن سيدنا هود وسيدنا صالح وسيدنا 
شعيب وسيدنا نوح كل ني من الأنبياء واجه قومه» وكان لهؤلاء القوم 
معاصي معينة وأولويات مختلفة» وربنا -سبحانه وتعالى- ذكر لنا في 
سورة الشعراء -والله -سبحانه وتعالى- عظيم لا يتكلم إلا بعظيم- 
ذكر لنا طرف من هذا البيان الدعوي» يعني الأنبياء تكلموا كلام كثير 
مع الأقوام لكن ربنا -سبحانه وتعالى- خلد ذكرى مجموعة من الجمل, 
مجموعة من الجمل ربنا -سبحانه وتعالى- ارتضاها -سبحانه وتعالى- 
وأنزل بما جبريل بعد مئات السنين أو آلاف السنين, ليعلم البي - 
صلى الله عليه وسلم- وليكون هذا القرآن يتلى إلى يوم القيامة على 
اختلاف اللغات, يعني سيدنا شعيب بيتكلم بلغة تختلف عن لغة سيدنا 
هود نختلف عن لغة سيدنا صالح, فربنا -سبحانه وتعالى- نقل هذا 

الكلام لنا عبر العصور ليعلمنا باللغة العربية» ليعلمنا هذه المعاني وهذه 


القيم وأولويات هذه القيم. 





لا شك إن البيان الدعوي بيختلف من وقت للتاني ومن قوم لقوم» ومن 
معصية لمعصية. ومن ظروف محيطة إلى ظروف أخرى على حسب 
مراحل الدعوة. فبيان الدعوة في وقت بداية الدعوة يختلف عن البيان 
الدعوي في وقت الحرب الإعلامية الشرسة على الدعوة» وهدشوف 
الآن كيف واجه الأنبياء وكل نبي كان بيواجه مجموعة من الناس وكان 
له تصور معين يختلف عن البيان الدعوي في مرحلة التحدي ومرحلة 
الاستئصال ومرحلة اللي هو: لأجعلنك من المرجومين, لأجعلنك من 
المخرجين, لأجعلنك من المسجونين» اللي هو سيدنا نوح وسيدنا موسى 
وسيدنا لوط اللي أقوامهم تحدوهم تحدي سافرء وقال له أنا هاقتلك 
والتانن قال له أنا هاخرجك والتالت قال له أنا هاعتقلك وهاسجنك» 
وكيف كان البيان الدعوي وكيف كانت دعوة الأنبياء إلى الله -سبحانه 
وتعالى- في مرحلة السلم وفي مرحلة الحرب. 

يعني البيان الدعوي فيه جزء مشترك عند الأنبياء ربنا -سبحانه وتعالى- 
ذكره لنا في كتابه الكريم, في مواجهة الأنبياء لمعاصي الأقوام وتبيين 
الفساد في حياة الناس» ودلالة الناس على الحق وهداية الناس إلى الخير» 
مع إن أحيانً كان بيبقى فيه فترة فيها تشويه إعلامي شديد, الشعراء يا 
جماعة يعني هنا الشعراء؛ هؤلاء الإعلاميون, هؤلاء الإعلاميون في مكة 
في زمن النبي -صلى الله عليه وسلم-, الشعر كان له مكانة كبيرة جدًاء 
كانت القبيلة اللي فيها شاعر كانت ها منقبة في وسط العرب. الشعراء 
هؤلاء الذين يتبعهم الناس» هؤلاء الذين يسحرون الناس بالكلام الذين 
يبون احق باطل واباطل حق» فيه سورة في القرآن اها سورة الشعراء 


عن هؤلاء الذين "والشعزة يهم اون * أو كر مم فم اد 
ب ل > الناس 


اللي وظيفتها الكلام» اللي بتعرف تغير بالكلام كل حاجةء اللي بتعرف 
تقنع الناس بالكلام بكل ما يحب هؤلاء. 

فكيف واجه الأنبياء هؤلاء الشعراء؟ وكيف كان استفحال الفساد 
وطغيان الفساد في مرحلة من المراحل؟ وكيف كانت الدعوة مستضعفة 

في في وسط كنثير من الناس؟ ومع ذلك كيف استطاع الأنبياء إن يحولوا 
هذا إلى نقطة قوة؟ 





فيه معان عامة فيه أولويات عامة أولويات مغيرة مش مؤثرة. يعنى مش 
دعوة إن انت هتقول كلام أو انت هتقولي كلام فالناس تعيط وتقول 
الله الله جميل قوي الكلام ده. أنا عايز أبقى كده وخلاصء إنما ناس 


هناك معان قيمة قاها الأنبياء: نوح -عليه السلام-» ولوط -عليه 
السلام-., وهود -عليه السلام-. وصالح -عليه السلام-» وشعيب 
-عليه السلام- ومن أراد إن يتعلم الدعوة فليجتهد في مواد الدعوة, 
إيه مواد الدعوة يا جماعة؟ يعني أعرف منين أتعلم دعوة؟ لو أنا عايز 
أتعلم دعوة؟ 

طبعًا فيه كتب للدعوة وفيه كتب كتير بتتكلم عن أصول الدعوة وقواعد 
الدعوة وعلم الدعوة ومدخل علم الدعوة, المكتبة الإسلامية فيها كثير 
جدًا في الدعوة وفقه الدعوة والموازنات الدعوية, يعني قلما تجد عالم إلا 
وصنف في الدعوة, والمعاصرين لهم كتب كثيرة في الدعوة, لكن من أراد 

أن يتعلم الدعوة حقيقة وأن يسبر أغوار الدعوة فاقرأوا في قصص 
الأنبياء اقرأوا في سيرة البي -صلى الله عليه عليه وسلم-. 

هؤلاء هم نبراس» هؤلاء هم غوذج» "أولئك الَْذِينَ هذى الله فَبِهُدَاهُمُ 


افده" > علينا أن نقتدي بمؤلاء في دعوم وني بياڪم وني 
أولويام وني خطواتهم التي سلكوها لتغيير الناس. 


هناك معان عامة ربنا -سبحانه وتعالى - سطرها في کتابه الكرع بل 
بنفس الكلمات. وده يا جماعة حاجة تخلينا نقف, إن ربنا -سبحانه 
وتعالى - ذكر الكلمات مرة أخرى على لسان هود وعلى لسان صال 
وعلى لسان شعيب وعلى لسان نوح» نفس الكلمات الله -سبحانه 
وتعالى- سطرها في كتابه الكريم على لسان الأنبياء وإن اختلفت بعض 
المعاني من نبي إلى آخر على حسب قومه وعلى حسب معاصيهم وعلى 
حسب انتشار الفساد فيهم وعلى حسب أولويات الدعوة فيهم» لكن 
فيه كلمات كانت ثابتة عند الجميع. 

طبعا المعاني اللي ربنا -سبحانه وتعالى - ذكرها لنا في كتابه الكرع وكررها 
الأنبياءء هذه مش محتاجة إن احنا نقول إا هذه معان مهمة, هذه 

معان أصيلة, المعاني اللي نزل با جبريل من فوق سبع ماوات, مع 
اختلاف الزمان بعد آلاف السنين ينزل سيدنا جبريل مرة أخرى من 
فوق سبع سماوات إلى الأرض ليخبر بجا النبي -صلى الله عليه وسلم- 
> ويعلمها للنبي -صلى الله عليه وسلم-» وتصبح قرآن يتلى إلى يوم 
القيامة, احنا مش محتاجين نفكر كتير حت نفهم أن هذه الأشياء مهمة 
في غاية الأهمية, وأن هذه القيم الدعوية قيم مهمة جذًا في غاية الأهمية, 
وأن لنا فيها عبرة وعظة, وأنه علينا أن نفهمها ونتدبرها في هذه الفترة 
من عمر الدعوة والتي تلاقى فيها الشعراء والسحرة والكهنة والذين 
يشوهون الدين والذين ينتقصون من أهل الدين سواء في حرب إعلامية 
شرسة أو حرب مادية بين الحق والباطل. 

تعالوا نشوف كده ربنا -سبحانه وتعالى- بيقول: 'إِذْ قَالَ َم أخُوهُم 
-نوح» أخوهم هود أخوهم صالح. أخوهم لوط 1 تَتَقُونَ" هنا يا 
جماعة معنى مهم قوي إن الله -سبحانه وتعالى- مى الداعي إلى الله 
أخوهم» هو هنا دي أخوة إيه؟ فيه حاجة امها أخوة النسب وفيه 
حاجة اسمها أخوة الدين» وفيه أخوة القبيلة وفيه أخوة الأرض وفيه 

أنواع من الأخوات -فيه سلسلة على الساوند كلاود اللي عايز يستزيد 
اها الأخوة, لو حد عايز يستزيد عن هذا الباب- إن هنا هي دي 
أخوة إيه؟ دي أخوة القبيلة» أخوة النسب» إن الدعاة معروفين لدى 
الناس» معروفين لدى الناس بنسبهم, اللي هو "آم 4 يَْرِفُوا رَسُوكُمْ فَهُمْ 
لَه مُنكِدونَ" > اللي هم 'يَعْرِفُوتَهُ كما يَعْرِفُونَ أَبْتَاءَهُيْ" 
> هم عارفينه, عارفين نسبه وعارفين أخلاقه وعارفين حياته 
وعارفين قصته وعارفين معاملاته» وهم عارفينه قبل كده إن هو صادق 
أمين, هم عارفينه. 
نقطة إن الداعي مش جاي لابس لبس مختلف عن الناس عشان يتنطط 
على الناس» ولا جاي من بيئة مختلفة عن الناس يتنطط على الناس» ولا 
جاي في واقع مختلف عن الناس فالناس تقول ده مَلَّكَ أو ده واحد مش 
عارفينه ما نعرفش جاي منين» ده واحد عايش وسطهم, مش واحد بينه 
وبين الناس مسافات, إنما يأكل كما يأكل الناس ويشرب كما يشرب 
الناس ويعيش كما يعيش الناس» ودي نقطة مهمة يا جماعة إن فيه ناس 
بتعيش في الدعوة احتياج أو نوع من أنواع الحياة اللي هي فيها استعلاء 
شوية؛ يا جماعة لو هنطلع من الدرس اللي احنا بنتكلم فيه النهاردة ده 

بالمعنى ده؛ حطوا تحت الكلمة اللي هقوهالكم دي عشر خطوط, 
الداعي إلى الله يحتاج إلى ثواب الدعوة أكثر من احتياج المدعوين إلى 
الدعوة» يعني يعني أنا النهاردة أنا مش جاي أكلمك عشان أنا عندي شوية 
معلومات 5 أدلدقها, ولا جاي أفرغها عندك» ولا عندي شوية 
استعلاء كده حابب إن آنا أقولهء إنما أنا محتاج ثواب, أنا محتاج أنجو من 






عذاب الله. أنا محتاج إن ربنا ينجيني» فالداعي إلى الله يحتاج إلى ثواب 
الدعوة أكثر من احتياج المدعو إلى هذا الكلام, لأن الله -سبحانه 
وتعالى- يهدي من يشاء إلى صراط مستقيم وإن الإنس والجن لو 
اجتمعوا على أن يهدوا رجل واحد ما اهتدى هذا الرجل حت بأذن الله 
-سبحانه وتعالى -, الله -سبحانه وتعالى- لو شاء لجمع الناس على 
الهمدى» إغا الداعي هو اللي محتاج الثواب. 

هنا نقطة إن الداعي لا يستعلي على الناس» إن الداعي لا يتعامل مع 
الناس بنوع من أنواع الاستعلاء إنما يتعامل مع الناس بنوع إن هو واحد 
وسطهم» ما يبقاش بينه وبينهم مسافات» وده مش معناه إن أنا عشان 
أدعو الناس إلى الله لازم أفضل أصاحبهم وأحبهم ويقول لك فترة الحبة 
وفترة الأخوة ولازم أزيل العقبات وأزيل العوائق وأشيل الحواجز لا لا 

لاء ده مش معناه ده؟ البي -صلى الله عليه وسلم- كانوا يعرفونه 
ويعرفون نسبه» وبعدين النبي -عليه الصلاة والسلام- لما بعث البي 
-عليه الصلاة والسلام- انطلق داعية» ذهب إلى أبي جهل وذهب إلى 
أي لهب وذهب إلى أبي بكر وذهب إلى علي» خاطب الناس خطاب 
واضحًاء أنه لا إله إلا الله وأ رسول الله. فيه ناس قبلت وفيه ناس 
رفضت. يعني النبي -عليه الصلاة والسلام- ما عملش ماتش لأبو 
بكر الصديق وقال لك واللّه تعال أما نعمل جولة ولا نعمل حفلة ولا 
نعمل خروجة ولا نعمل جلسة ولا نعمل مش عارف نشاط اجتماعي 
الأول» وبعد كده نتعرف وبعد كده نتحاب وبعد کده نتواد وبعد كده 
بعد بقى ١‏ سنة أبقى أكشف له عن الغطاء وأقول له على فكرة أن 
كنت بدعوك إلى الله, لا لا لاء هو من أول يوم النبي -عليه الصلاة 
والسلام - ذهب إليه داعيًا. 

فكان البي -صلى الله عليه وسلم- داعيًا واضحًا وهذا مهم في 
الدعوة, كلمة أخوهم ده يا جماعة بتحسسك بنوع من أنواع الألفة, 





بنوع من أنواع إن هم يعرفونه. بنوع من أنواع إن هم فيه بينهم وبين 
بعضش علاقة, وهذا مهم . 

وفيه ناس تطرفت» فيه واحد قرر إن هذه العلاقة هي الحاجة الأساسية 
في الدعوة إلى الله. فما ينفعش دعوة من غيرهاء وفيه واحد قرر إن هو 
يتعامل مع الناس بنوع من أنواع الاستعلاء, والحقيقة إن الصواب بين 
هذا وهذاء لا ينبغي أن نتعامل مع الناس باستعلاء لإن أنا النهاردة 
بكلمك وانت بكرة بتكلمني» "الدَينْ التَصِيحَةٌ. قُلْنا: لِمَنْ؟ قال: لله 
ولكتابه ولِرَسولِه ولأَئِمَةِ المسْلِمِينَ وعامّتَهِمْ"”, والنقطة الثانية إن مش 
معنى إن هو أخوهم معناه إن هو لازم يكون بينه وبين كل واحد يدعوه 
إلى الله علاقة قوية وطيبة, ده يعني لو احنا عملنا كده ما كنش النبي - 
صلى الله عليه وسلم- لا هاجر إلى المدينة ولا أقام دولة ولا دخل 
الناس في دين اللّه أفواجًاء لو جعلنا شرط الدعوة المعرفة والحبة والمودة 

يشترطها بعض الكتاب في علم الدعوة. 

يبقى رقم واحد قال لهم أخوهم نوح أو أخوهم هود ألا تَتَفُونَ إن 
جماعة من المعاني الأساسية التي خاطب با الدعاة إلى الله -سبحانه 
وتعالى - الأقوام؛ خطاب التقوى» وهنا سؤال هو ينفع نخاطب الناس 
بالتقوى؟ يعني ينفع أكلم الناس وأقول لمم اتقوا الله -سبحانه وتعالى- 


CC 





ا < ا 

؟ ولا كده هابقى أنا راجل شرس وراجل هجومي ومش راجل لطيف 
وظريف وبنفر الناس» وتجد واحد يقول لك إن منكم منفرين ازاي 
تكلمهم في التقوى وازاي تخوفهم؟ لا يا جماعة من المعانى المهمة بل من 
أصول المعانن الرئيسية» بل من أولويات المعان الرئيسية خطاب التقوى, 
ألا نَتَقُونَ إن النبي -عليه الصلاة والسلام- أول معنى بلغه للناس لما 
مر بالصدع» النبي -عليه الصلاة والسلام- صعد على جبل الصفا 
ونادى يا بني فلان يا بني فالات يا بني فلان, فالناس كلها النجمعت» 
فقال لحم أسألكم سؤال, لو أنا قلت لكم حاجة تصدقون؟ قالوا له 

نصدقك طبعا ما علمنا عليك كذبا قط قال لهم لو أنا قلت لكم إن 
أنا وأنا واقف دلوقتي فوق الجبل ده إن من الناحية التانية من الجبل فيه 
جيش جاي يغزو مكة» تصدقون؟ قالوا طبعا نصدقك, فقال: فإن 
ديز كم بن يَدَيْ عَدَابٍ شَدِيدِ النبي أول حاجة علمها هم؛ خوفهم: 
إن يا جماعة مسألة مخاطبة الناس بتقوى الله -سبحانه وتعالى-» مخاطبة 
الناس بالخوف من الله -سبحانه وتعالى -, مخاطبة الناس بالرهبة من الله 


-سبحانه وتعالى -. 

والتقوى معنى عظيم معنى كبير, له معنى خاص ومعنى عام, ولكن خلينا 
مش هنعرف نفسر أوي في التقوى» لكن في هذا المقام مش مقامها 
يعني» لكن التقوى مش معناها بس الخوف ولكن ها أيضًا مدلولات 
أخرى شرعية» لكن مهم جذدًا يا جماعة إن يعني أقصد لما مدلولات 
شرعية يعني أقصد إن هي ها أعمال تنبغق من هذا الخوف» من 
الاستسلام لأوامر الله -سبحانه 538 واتباع سنة النبي -صلى الله 
عليه وسلم-. 


هنا بيقولوا: ألا تَتَقُونَ عارفين لما واحد يقول له: انت مش خايف؟ 
انت مش خايف من ربنا؟ لاحظ إن الكلام هنا للناس مش للشعراء 
لاحظ إن الكلام للناس مش للسحرة, هو بيخوف الناس من ربنا - 
سبحانه وتعالى -, السحرة والشعراء في هذا الوقت اللي م هو في المرحلة 
اللي كان فيها البيان ال في سورة الشعراء كان فيه تشويه إعلامي 
رهیب» كان فيه تشويه إعلامي شرس على الدعوة إلى الله -سبحانه 
وتعالی-» كانوا ا على الأنبياء كلام صعب جدًاء يقول: "إن هُوَ 
إلا رَجُْلٌ به جن" > ويقولوا إن هو إلا رجل "بريد أن 

يَعَفَضّلَ عَلَيْكُو" > بيقول لك ده واحد من الآخر كده 
طالب شهرة, والتاني ده طالب فلوس والتالت ده واحد مجنون, والرابع 
ده واحد عايز ياخد الأرض يريد "أن يُبَدَلَ دِينَكُم أو أن يُظْهِرَ في 
الْأَرْضٍ الْمَسَادَ" 

كانت وقتها ني المرحلة دي كانت الأنبياء بيعانوا تشويه شرس من اللا 
الملا الذين يملؤون أعين الناس» يعني كلامهم مسموع عند الجميع, فهنا؛ 
ودي نقطة مراعاة المرحلة إن البيان ده كان بيان في وقت الشعراء اللي 
ربنا -سبحانه وتعالى - نزّل جبريل بسورة الشعراء على البي -صلى 
الله عليه وسلم- في مكة في وقت الاستضعاف الشديد. فكان هذا 
البيان يتعلم منه البي -صلى الله عليه وسلم- دعوة الأقوام» وسنة الله 
-سبحانه با في معاملة الخلق» وسنة 2 إلى اللّه -سبحانه 


كم رول مين" > هنا يا جماعة نقطة مهمة جد 
إن الداعي بيعرف الناس بنفسه» فبيقول هم: أنا مش طالب منكم 
حاجة إن لَكُمْ رَسُولَ أَمِينٌ. دي بشارة رحمة؛ إن هذه رسالة من خالق 

السماوات والأرض» بيقول لهم أنا مش جاي من جعبتي, أنا مش بقول 
لكم كلام من عندي» أنا ببلغك رسالة, الرسول اللي بيبلغ الرسالة, أنا 
جاي لك أبلغك رسالة خالق السماوات والأرض إليك, ده ربط قلب 
المدعو بالله -سبحانه وتعالى-» مش ربط قلب المدعو بك انت» مش 
ربط قلب المدعو بعلاقته بك انت» مش تعليق المدعو بك انت» إغا 
يشعر بالأهمية إِنْ لَكُمْ رَسُولُ أمِينّ كلمة لَكُمْ ده أنا جاي لك انت 
خصوص.» دي رسالة من الله خاصة لك إن ربنا -سبحانه وتعالى- 
الذي خلق كل شيء يخاطبك أنت» فهذا فيه إشعار بأهمية المدعو 
وإشعار بأنما رسالة وإن الداعي إلى الله هو صاحب رسالة» مش جاي 
يضحك على الناس» ولا جاي ياخد من الناس حاجة» ولا جاي يلف 
ويدور عشان يطلب من الناس مأرب» وكلمة رَسُول أَمِينٌ اللي هو أنا 
جاي أبلغكم بأمانة دون خيانة» اللي هو عارفين "إن عَلَيْكَ إلا الدع" 
٠‏ بلغ ما انز ليك من رتك وَإِن تفع فما بَلَغْتَ 
ِسَالتَهُ ‏ والله يَعْصِمُكَ من النّاسِ" 
ربنا بيقول للنبي -عليه الصلاة والسلام- بلغء ومفيش آية ما بلغهاش» 
شوف ربنا بيقول عن النبي -عليه الصلاة والسلام- بيقول إيه؟ بيقول: 

'وَلَوْ تَقَوّلَ عَلَيْمَا بَعْضَ الْأَقَاوبلٍ * لَأَحَذَْا منْهُ بِاليَمِينِ * م لَقَطَعْنَا منهُ 


الوَتِينَ * فما مدكُم مَنْ أَحَدٍ عَنْهُ حَاجزِينَ" > شوفوا قوة 
الخطاب وربنا -سبحانه وتعالى- الله إله؛ وحده العزيز وحده القوي 
وحده الجبار» البشر؛ انت بتبلغ الرسالة, عليك فقط أن تبلغ الرسالة, 
من شاء فليؤمن ومن شاء فليكفر, من أراد أن يهتدي فليهتدي ومن 
أراد أن يضل فليضلء. كل إنسان بيختار لنفسه وكل إنسان مسئول عن 
نفسه» لكن انت بلغ عليك إنك تبلغ» عليك إنك تبين» عليك إنك 
انت توضح» عليك إنك انت تعلم الناس» عليك إنك تنقل الناس في 
معاني واضحة وفي تدريج واضح علمك الله -سبحانه وتعالى - إياه, 
لكن "لشت عَلَيْهِمْ بمُسَيْطِرٍ' > هنا نقطة مهمة يا جماعة إن 
"انوأ آله وَأَطِيعُونِ", الرسول بيقول للناس: إِنّ لَكُمْ هو بيعرف الناس 
إن هو صاحب رسالة؛ وجاي يبلغهم رسالة من الله -سبحانه وتعالى- 
> وإنم عليهم إن بختارواء ويقول هم: أنا أنقل لكم هذا بأمانة وإن أنا 
لا أغير شيء, وإن عليكم أن تختاروا وهذا ربكم كما هو ريي وعليكم 
أن تختاروا في معاملتكم مع ربكم وعليكم أن تحددوا موقفكم من كلام 
ربكم. 

فقال الله -سبحانه وتعالى--: "إذ قَالَ َه أَخُوهُم وخ ألا تََفُونَ * إن 
لَكُمْ رَسُولَ أَمِينٌ * فَاتَقُوا الله وَأَطِيعُونِ", هنا نقطة تانية؛ من المعاني 
المهمة اللي ربنا -سبحانه وتعالى- كررها مسألة فَاتَقُوا الله وَأَطِيعُونِ 
هنا نقطة إن معنى التقوى هنا كان له مردود. ايه المردود؟ مردوده 
الطاعة» طيب الرسول كان بيقول فَاتَّقُوا الله وَأطيعُونِ» طب أنا كداعي 
إلى الله أو أنا كواحد عايز أدعو الناس إلى الله هل أقول: فَائَقُوا الله 
وَأَطِيعُونِ؟ أطيعون ده مين؟ اللي هو انت يعني؟! يعني انت هتروح تقول 
للناس: أطيعون؟ 

طيب ما هو انت مش الرسول» دي نقطة مهمة جذاء أطيعوا شيخي, 
ما هو شيخك برضه مش الرسول» أطيعوا جماعتي؟ ما هي جماعتك 
برضه مش الرسول -صلى الله عليه وسلم-. إنما أيضًا هنخاطب الناس 
هنقول لمم: اتقوا الله وأطيعوا الرسول, إن احنا يا جماعة كلنا ينبغي علينا 
أن نطيع النبي -صلى الله عليه وسلم-. 

كان من أول المعاني التي ينبغي أن يخاطب با الناس؛ تعلق قلوب الناس 
بالله -سبحانه وتعالی-» تقوى الله -سبحانه وتعالى - بإحساس إن هم 
الله يخاطبهم وقلوجم تبقى متعلقة بالله -سبحانه وتعالى-, إحساس 
الخوف من الله -سبحانه وتعالی-. أول أمر هو تقوى الله -سبحانه 
وتعالى-» وبعدين اعملوا في رضا الله -سبحانه وتعالى-, أطيعوا أوامر 
البي -صلى الله عليه وسلم-. دي نقطة يا جماعة اسممها يعني إيه؟ 
عارفين المردود العملي» اللي هو طب أنا اتقي الله يعني أعمل إيه يعني؟ 
قال له لو انت عايز تتقي الله اتبع النبي -صلى الله عليه وسلم-, "قل 
إن نم بون الله فَائبِعُونٍ بكم ال" > إن معنى 
التقوى هنا مردوده العملي هو طاعة النبي -صلى الله عليه وسلم-, 
ينبغي على الناس أو على الداعي إلى الله أن يعلم الناس منهج الأنبياء, 
عارفين يا جماعة ده خطاب تأصيلي» اللي هو إن أنا هاخاطب الناس» 
هاكلمهم أقول هم إيه؟ أقول ها انت مهم انك انت تبحثي على سنة 
ابي -صلى الله عليه وسلم-؛ مهم انك انت تعرفي تحبي البي -عليه 
الصلاة والسلام-. مهم انك انت تتبعي النبي -صلى الله عليه وسلم- 

> ده خطاب عام, أنا لسه ما كلمتهاش لا في الحجاب ولا في طاعة 
الزوج ولا في تربية الأبناء ولا في الأكل من حلال ولا في الصلاة. 
الخطاب هنا يا حماعة خطاب تأصيلي؛ إن الأول تقوى الله -سبحانه 
وتعالى-. ثم طاعة الأنبياء. وهنا مهم إن الداعي يفصل ما بين دعوته 
هو كفرد وبين دعوة أو طاعة الأنبياءء إن إذا كنا مدنا إن احنا نكلم 
الناس عن طاعة الأنبياء فينبغي أن نفهم ذلك إن فيه فرق إن هم 
أطيعون اللي هو أناء وفرق إن أَطِِعُون اللي هو النبي -صلى الله عليه 
وسلم-. 

قال الله -سبحانه وتعالى-: 'إنّ لَكُمْ رَسُولَ أَمِينٌ * فَانَقُوا الله 
وَأَطِيِعُونِ"» وبعد كده ربنا -سبحانه وتعالى - بعد ما بين إن الأنبياء رسموا 
للناس منهج حياة, اللي هو قال له: انت عايز توصل لربنا -سبحانه 
وتعالى -» عايز تقرب إلى الله -سبحانه وتعالی-» أعمل إيه؟ قال له 
امشي وراياء لو عايز تتقرب إلى الله -سبحانه وتعالى- تعمل إيه؟ ابحث 
عن طاعة البي -صلى الله عليه وسلم-. ابحث عن كلام النبي -صلى 
اله عليه وسلم-» انظر كيف أمر النبي -صلى الله عليه وسلم- وافعل 

ما أمرك به البي -صلى الله عليه وسلم-» يبقى ده منهج حياة» منهج 
اتباع الأنبياءء ده منهج تأصيلى. 


ثم بعد ذلك: ا أَسْأَلكُح عَلَيْه منْ جر إن ٺ آجري إلا عَلَى رَبَ 
الْعَالَمينَ" ٠‏ هنا يا جماعة نقطة مهمة جدًا في البيان 


الدعوي» إيه هي؟ إن ينبغي على الداعي إلى الله ألا يستفيد من الدعوة 
إلى الله بشيء خاص لنفسه» يعني الداعي إلى الله من علامات صدقه 
إن هو مابياكلش من الدعوة, إن هو مابياخدش مأرب من الدعوة, إن 
الدعوة مش بالنسبة له سبوبة, إن الدعوة مش بالنسبة له حاجة 
بيستغلها عشان يطلع منصب أو فلوس أو ارتقاء مجتمعي أو تسلط 
على الناس» إنما هو بيفعل ذلك ابتغاء مرضاة الله -سبحانه وتعالى-. 
ده يا جماعة من البيان الدعوي الهم الذي ينبغي أن يوضحه الدعاة؛ 
الذي نقله الله -سبحانه وتعالى- على لسان الأنبياء: هود ونوح وصالح 
وشعيب 0 إن 5 -سبحانه وتعالی- بيقول: قول هم كده: "وما 
أسْألَكُمْ عَلَيْهِ مِنْ أجر إن أَجْرِي إل عَلَىْ رَبَ الْعَالَمِينَ". بيقول لهم لو 


انتم متخيلين إن أنا جاي أدعوكم عشان آخد منكم صوت في 

الصندوق» ولا جاي أدعوكم عشان آخد منكم فلوس, ولا جاي 
أدعوكم عشان آخد منكم دورة تدون فلوسهاء ولا جاي أدعوكم عشان 
أبقى مشهور فأنال بالشهرة دي مكاسب» أنا لا أدعوكم لأجل ذلك, 
أنا لا أريد الأجر, الأجر يا جماعة ده شيء عطية معاوضة» يعني إيه 
معاوضة؟ يعني حاجة مقابل شيء فده امه أجر, فهنا بيقول هم: أنا لا 
أسألكم عليه أجر, وَمَا أَسْأَلَكُمْ عَلَيْهِ مِنْ أَجْرِ قال لهم أنا مش عايز 
منكم حاجة, أنا لا أريد منكم أي نوع من أنواع الأجر إِنْ أَجْرِي إل 
هنا ربنا -سبحانه وتعالى- يعلم الداعي إلى الله إن هو يخلص لله - 
سبحانه وتعالی-» وإن هو لا يسأل الناس بدعوته ولا يأكل بدينه. وإن 
هو مايستعملش الدين عشان يحقق مصالح شخصية, وده بحث ممكن 
نبقى نتكلم فيه بعدين» لا نتكلم هنا عن مسألة جواز لأخذ الأجرة 
على تعليم القرآن, جواز أخذ الأجرة على الدعوة؛ ولا جواز أخذ 
الأجرة على بعض الأشياءء أنا لا أتكلم في هذا إنما أتكلم عن البيان 
الدعوي, ونتكلم عن أصول الدعوة, نتكلم عن قيم الدعوة. ما 
بتكلمش النهاردة عن استثناءات فقهية ولا بعض الأشياء التي يرخص 

فيها في بعض الأحيان لبعض الأشخاص, ولا عن بعض الأحكام 
الشرعية في بعض المسائل إنما أتكلم عن الأصل إن الدين يكون أعلى 
من الالء إن الدين أعلى من المنصبء إن الدين أعلى من الحكم, إن 
الدين هو سلطان, إن ربنا -سبحانه وتعالى - بعث الأنبياء لا يريدون 
من الناس شيئاء والدعاة إلى الله والعلماء من بعد الأنبياء لا يعلمون 
الاس الدين لمن يدقع آكثر. لا يلبسون الحق بالباطل لمن يدفع أكثر, 
لاه بشترون بآيات الله تنا قليلا كما فعلت علماء بني إسرائيل الذين 
ذمهم الله -سبحانه وتعالى-» ولا يحرفون الكلم ابتغاء ما عند الناس, 
ولا يجعلون الدين قراطيس يبدوتها ويخفون كثيرا كما فعلت علماء بني 
إسرائيل وذمهم الله -سبحانه وتعالى - في كتابه الكريم, ولا يغيرون الدين 
لأجل من يدفع اكثر أو لأجل مصلحة فلان أو علانء فالدين أعلى. 
هنا ربنا يبرأ ساحة الدعوة ويأمر الأنبياء أن يخبروا الناس لا أسألكم 
عليه أجراء قال: "وما أَسَأَلْكُمْ عَلَيْه من اجر إن أخْرِي إل عَلَى رَبَ 
الْعَالَمِينَ". لا أريد منكم منصبًا ولا مالا ولا آخذ أجرًا منكم. 

ثم بعد ذلك يذكرهم بنعم الله -سبحانه وتعالى-, وده متفاوت موجود 
في دعوة الأنبياءء عندك بقى على اختلاف المواجهات اللي هو مغلا 

"واتفُوا الّذِي أَمَدَكُم با تَعْلَمُونَ * أَمَدَكُم بِأَنْعَام وَبَِنَ * وَجَنََاتِ 
وَعُيُونِ * إِيّ حاف عَلَيكُمْ عَذَابَ يَوْمِ عظيم' : 
يحذر الناس من المعاصى يخوف الناس من الدار الآخرة» وده فيه تغير 
على حسب الأقوام» يعني ثمكن نفصل في كل قوم من الأقوام وكيف 
خاطب المرسلين الأقوام» لكن مهم جدًا يا جماعة مسألة إنه يذكر 
الناس بالله -سبحانه وتعالى- وتقوى الله يكر الناس باتباع البي - 
صلى الله عليه وسلم-. يعرف الناس أا رسالة من الله -سبحانه 
وتعالى-» وكيف أن الله اهتم بهم» وأن الله -سبحانه وتعالى- أجزل هم 
العطاء ومن عليهم بأن بعث فيهم الأنبياء والمرسلين, ثم كر الناس أن 
هذا ليس لأجل تحصيل مسألة دنيوية كما يفعله البعض, ولا أن هذا 
لتحصيل مكانة حقى تتبرأ ساحة الناس. 

ربنا - سبحانه وتعالی- بيقول للبي -صلى الله عليه وسلم-: "اه 
7 هم أَجْرًا فَهُم من مَغْرَمِ مُفْقَلُونَ > قال له هو انت 
طلبت منهم فلوس» فهم خايفين إنهم يدفعوا فلوس لو أسلموا؟ فهنا 
نقطة إن من صفات الداعى إلى الله أن يبرئن ساححته» وأن تكون 
الدعوة إلى الله -سبحانه وتعالى-, ثم التذكير بالدار الآخرةء والتذكير 

ار الله -سبحانه وتعالى - وعطاء الله -سبحانه وتعالی- "أمَدكم ا 


ن * أمَدكم بأنعام وَبَنِينَ * وَجَناتِ وَعَيُونِ". 


واحنا في قصص الأنبياء تكلمنا في هذا كثيرا من أراد أن يراجع قصص 
الأنبياء أيضًا موجودة على الساوند كلاود وموجودة على اليوتيوب اللي 
عايز يسمع في مسألة قصص الأنبياء وازاي على اختلاف بقى معاصي 
الأقوام التي واجهها الأنبياءء كيف واجه الأنبياء معاصي أقوام؟ يذكرهم 
بنعم الله -سبحانه وتعالى-» ثم يحذر من أولويات المعاصي, ده متغير؛ 
يعني سيدنا لوط تكلم في معصية قومه اللي هي الشذوذ» وسيدنا شعيب 
تکلم في معصية قومه اللي هي التطفيف في المكيال والميزان. وسيدنا 
نوح تكلم في معاصي قومه من إن هم كانوا يخترعون دين؛ ود وسواع 
ويغوث ويعوق ونسرء وسيدنا إبراهيم تكلم مع عباد الأصنام» وتكلم 
مع عباد الكواكب وتكلم مع الملحدين إن ازاي إن هو بيخاطب هؤلاء 
على قدرهم» بيخاطب كل الناس على قدر ما يحتاجون إليه» ويصل 
الأمر بين الدعاة والأقوام في الآخر خالص بعد البيان الدعوي القوي 
إلى نوع من من أنواع المفاصلة: "قَالُوا لئن نه تنته 

الْمَرُومِينَ' > 'قَالُوا ین 1 ته يا لوط کون مِنَ 
الْمُخْرَجِينَ" > يا جماعة الأنبياء لم يتركوا شيء لم يتكلموا 
فيه. يعني مع نوح -عليه السلام- كان فيه طبقية في امجتمع يقولوا: 
"وما تراك اتَبَعَكَ إلا الّذِينَ هُمْ أَرَاذْلنَا بادي الي" ٠‏ ازاي 
الأنبياء واجهوا هذه الطبقية في المجتمع؟ وازاي إن الناس رفضت دعوة 
سيدنا نوح -عليه السلام- لأا تساوي بين الجميع» وتعدل بين 
الجميع. وتجعل الناس كلها سواء في عبودية الله -سبحانه وتعالى-, 
وازاي سيدنا نوح عانى مع قومه لما صدوا عن سبيل الله ورفضوا الدعوة 
إلى الله -سبحانه وتعالى - لأنحم يعترضون على أن يكون هناك أراذل في 
وسطهم» وازاي إن هم يتكلموا بمذا الكلام كما قال الله -سبحانه 
وتعالى-: "كَذَّبَتْ فَوْمُ نو لْمُرْسَلِينَ * إِذْ قَالَ َم أَخُوهُم وخ ألا 
تَتَقُونَ * إن کم رَسُول أَمِينٌ * فَاتَقُوا الله وَأَطِيعُونٍ * وَمَا أُسَأَلْكُمْ عليه 
من أخر .إن أخْري إلا عَلَى رَبَ الْعَالَمِينَ * فَاتَقُوا الله وَأَطِيعُونٍ * فَالُوا 
ئۇم لَكَ وَاتَبَعَكَ الْأَرْدَلُونَ * قال وَمَا عِلْمِي با كَانُوا يَعْمَلُونَ -هو 
بیقول ۳ هو أنا مالي باللي انتم بتقولوه ده؟- إِنْ حِسَائمُمْ إلا عَلَى 
رَق سلو تَشْعْر رُونَ * وَمَا أن بطارد الْمُؤْمِنينَ -قالوا له ما تمشيش مع فلان 

وعلان واحنا نصاحبك» بص ماتساويناش بالناس دي قال الله - 
سبحانه وتعالى- وَمَا أا بِطَاردٍ الْمُؤْمِنِينَ * إِنْ أنا إلا نَذِيرٌ مُبِينَ -قال 
م أنا جاي أخوفكم من ربنا -سبحانه وتعالى-: أنا جاي أبلغكم رسالة 
الله -سبحانه وتعالى-, ثم بعد ذلك تحملوا تبعات اختياراتكم- قَالُوا 
ين ا تنه يا وح لتونن من الْمَرْجُومِينَ * قال رَبَ إِنَّ قؤمِي كدَبُونِ * 
فخ يي وَبَيْتَهُمْ فَنْحَا وجني وَمَن مّعِيَ من الْمُؤْمِِينَ * فَأَنَْيْناهُ وَمَن 
حه في الْقنْكِ الْمَشْحُونِ * ثم أعْرفْتا بَعْدُ الْبَاقِينَ" 
المرة اللي فاتت تكلمنا کار 
الدعاء ينجون أولا. شوفوا في لحظة مواجهة قوم نوح لنوح -عليه 
السلام-» ربنا بيقول: فَأَنْجَيْئاُ وَمَن مَعَهُ في الْقْلْكِ الْمَشْحُونٍ أول حاجة 
صدر أمر النجاة للدعاة إلى الله -سبحانه وتعالى-, م أَغْرَفْنَا بَعْدُ 


الْبَاقِينَ» وبعد كده صدر الأمر بإهلاك الأقوام؛ قال: "إنَّ في ذلك لي 


وما گان أكترهُم مُؤْمِِينَ * وَإِنَّ ربك هو العريژ الرّحيم" 
» هنا نقطة مهمة. إن ربنا -سبحانه وتعالى - 


بيقول: هذه عبرة وهذه آية ينبغي أن يتفكر فيها أهل الإسلام. 

كذلك حارب الدعاة مع الجيوش الجبارةء مع المتقدمين عسكريّاء سيدنا 
هود -عليه السلام- وهو بيخاطب القوم المترفين» الذين هم مصانع 
ومباني متقدمين في السلاح والقوة, عندهم كل الخيرات» فكيف ذَكُرَهم 
هود -عليه السلام- بنعم الله -سبحانه وتعالى -؟ قال -تعالي-: 
"كَذَّبَتْ عا الْمُرْسَلِينَ * إِذْ قَالَ َم أَحُومُم هود ألا تَتَقُونَ * إن لَكُمْ 
سول مين * فَانُوا اله وَأطِعُونٍ" ٠‏ لاحظوا نفس 
الكلمات بتتكرر» نفس الكلمات أخوهم هود أخوهم نوح, ألا تتقون. 
إن لكم رسول أمين, فاتقوا الله وأطيعون, وما أسألكم عليه من أجر إن 
أجري إلا على رب العالمين, ثم بدأ هود -عليه السلام- بُذكر عاد بنعم 
الله -سبحانه وتعالى -: 'أَتَبْنُونَ بل ربع آيَهَ تَعْبَقُونَ * وَتَتَخْذُونَ 
> بيقول هم: هو انتم عندكم قوة وقاعدين تتجبروا 
على الناس وتتكبروا على الناس» 'فَاتَّهُوا الله وَأَطِيعُونِ * وَاتَقُوا الذي 
عَلَيكُمْ عَذَابَ يَوْمِ عَظِيم' > ذَكرَهم بالدار الآخرة, 
"قَالُوا سَوَاءٌ عَلَْنَا أوَعَظْتَ أَمْ 1 تكن مَنَ الْوَاعِْظِينَ * فَالُوا سَوَاءٌ عَلَيَْا 

بمُعَدَبِينَ -قال تعالى - فَكَذَّبُوهُ قا فَأَهْلَكْنَا و ف ذلك يةد وه کان 
كترم مُؤْمِبِينَ * وَإِنَ رَبك هو الْعزيز الرَّحِيم" 


حرب الدعاة أو مواجهة الدعاة مع أصحاب الأسباب الدنيوية 
وأصحاب التقدم المعماري وأصحاب التقدم الصناعي وأصحاب التقدم 
الاقتصادي. سيدنا صالح مع قومه تمود وكانوا متقدمين في البناء وهم 
اقتصاد قوي وكيف ذكرهم صالح -عليه السلام- بنعم الله -سبحانه 
وتعالى- وأن الله هو الذي أمَّنهم وهو الذي أَمَذّهم وهو الذي جعل 
هم الجنات ووفر لحم عيون الماء ليشربوا منهاء الله -سبحانه وتعالى- 
هو الذي رزقهم الزرع والنخيل والثمار وأن بيوتهم التي يسكنون فيها 
وقوتمم في النحت والبناء كل هذا من فضل الله -سبحانه وتعالى- 
عليهم» لكن هؤلاء أيضًا تجبروا ورفضوا دعوة صالح -عليه السلام-. 
قال الله -سبحانه نه وتعالى.”. "بث نود الْمُرْسَلِينَ * إِذْ قَالَ َم أَحْوهُم 
صالخ ألا تَتَقُونَ * إن لَكُمْ رَسُول أَمِينٌ * فَاتَقُوا الله وَأَطِيعُونِ - 39 
إن مقدمة البيان الدعوي عند الأنبياء في سورة الشعراء إيه؟ واحدة, 


"البيان الدعوي وأولوياته" من سلسلة "فقه الدعوة" صفحة 2|45 








شبكة الطربق إلى الله way2allah.com‏ 

وهذا يدل على الأهمية ويدل على أهمية هذه القيم؛ قال:- وَمَا اسا 
عليه من اجر إِنْ أَجْرِيَ إلا على رب الْعَالَمِينَ -لحد هنا نوح وهود 
وصالح نفس الكلام مشتركين فيه ثم بعد ذلك: أتْركونَ في مَا هَاهْنَا 
آمنينَ * في جَتاتِ وَعَيُونِ * زوع وَل طَلعْهَا هَضِيمٌ -بدأ يخوفهم 
على دنيتهم, قال هم انتم فاكرين الحاجات دي هتفضل مستمرة» انتم 
فاكرين الحاجات دي هتفضل موجودة, الحاجات دي من نعم الله - 
سبحانه وتعالى- وأنتم تتجبرون با على طاعة الله -سبحانه وتعالى- 
قال:- دوع وَل طَلْعْهَا هَضِيمٌ * وَتَنْحِبُونَ مِنَ البَالٍ بُيُونَا فَارِجِينَ * 
فاقوا اللَّهَ وَأَطِيعُون * ولا تطيعُوا أَمْرَ الْمْسْرة فينَ * الَّذِينَ يُفْسِدُونَ في 
الْأَرْضٍ ولا يُصْلِحُونَ * قَالُوا إا نت من الْمْسَحَرِينَ * ما أنت إلا بَشْرْ 
ْنَا فَأْتِ باية إن كنت من الصَادقِينَ * قَالَ هذه فة ها شزب وَلكُمْ 
شرب يوم معْلومِ اا 7 ا 


مو 


فَعَقَرُوهَا فَأَصْبَّحُوا تادمينَ 


اس 88 
22 

ثم حرب الدعاة ومواجهة الدعاة مع الشهوات وامجتمع الشهواني. 
سيدنا لوط -عليه السلام- الذي واجه هؤلاء القوم الذين كانوا 
يفسدون في الأرض ولا يصلحون, هؤلاء الذين كانوا يبتدعون ويخترعون 
المعاصي» عندهم شذوذ فكري وشذوذ جدسي» فأنكر عليهم لوط - 
عليه السلام- وذهب إلى من يرتكبون المنكر, ولم يكتفي لوط -عليه 
السلام- بأن يجلس في مكانه بل اخترقهم وتكلم معهم ونصحهم 
ودعاهم إلى الله -سبحانه وتعاللى -, وبين هم ظلمهم واعتداءهم وأدّى 
ما عليه من البلاغ المبين, فلما رفضوا النصح هددوه بالإخراج والنفي, 
فأعلن أنه بريء من هذه الأعمال المشينة» وأنه بلغهم ودعا ربه - 
سبحانه وتعالى- أن ينجيه من كيدهم. 

فهكذا الدعاة وهكذا الدعوة تستمر من مرحلة إلى مرحلة حتى تصل 
إلى تماية التحدي, قال -تعالى-: "كَدَّبَتْ قَوْمُ لوط الْمُرْسَلِينَ * إِذْ قَالَ 
كُمْ أَحُوهُمْ لوط ألا تَنّقُونَ * ِي لَكُمْ رَسُول امن * فَانَُوا الله وَأَطِيعُونِ 
* وَمَا أُسْأَلكُم عَلَيْهِ من أجر إن أَجْرِي إلا عَلَى رَبَ الْعَالَمِينَ * تاتون 
الذَكْوَانَ من الْعَالَمِنَ -قال هم هو انتم بتعملوا الفعل الفاحش ده؟- 
ئون الذَكْرَانَ من الْعَالَمِينَ * وَتَذَرُونَ ما حَلَقَ لَكُمْ ربكم من أَزوَاجَكُم . 

َل أَنثُمْ قَؤْمٌ عَادُونَ -قال لهم ده اعتداء ده ظلم- قَالُوا لين 1 تنه يا 
لوط لَتَكُوئَنَ مِنَ الْمُخْرَجِينَ -قالوا له لو انت ما سكتش احنا هنخرجك 
برانا- قَالَ إِنّ لِعَمَلِكُم مَنَ الْقَالِينَ -قال هم أنا أترك هذا أهجر هذاء 
عارفين ما ودعك ربك وما قلى» يعني هجرك. إن لعملكم من القالين, 
يعني أنا سأهاجر وأترككم, قال:- رب جني َأَهْلِي م EY‏ -قال 
يا رب نجني من هؤلاء, لأن هؤلاء توعدوا لوط -عليه السلام-, قال 


4 1 > سس 


تعالى:- فَتَجَيْنَاهُ وَأَهْلَهُ أَحَعِينَ * إلا عَجوزا في الْعَابرينَ * ثم دَمَرْنا 
جم الم E‏ كه ر ۹ N, 4 ah r‏ 
الا خرين 59 وَأْمُطْرْنَ عليهم مطرا۔ فسَاءَ مَطر المنذرينَ 8 إن قِ دك 


لاي وَمَا كَانَ أَكْتَرُْهُم مُؤْمِبِينَ * وَإِنَّ رَبَكَ هو الْعَزِيرُ الرَحِيمْ" 


قصة شعيب -عليه السلام-» وكان قومه تجار سرون الميزان ويطففون 
المكيال» ويغشون في البيع» ويبخسوا الناس أشياءهم» فاهموا شعيب 
-عليه السلام- بالكذب» وهكذا يتهمون كل من بلغ دين الله - 
سبحانه وتعالى -. 

قال -تعالى-: "كَذّب أَصْحَابُ الْأَيْكَةِ الْمُرْسَلِينَ * إِذْ قال هم شْعَيْبَ 
ألا تَتَقُونَ -سيدنا شعيب اخترق هؤلاء ونزل كلم هؤلاء ما كلمهمش 
في الشذوذ, ماكلمهمش في مسألة هم مش عايشينهاء إا كلمهم في 
واقعهم وأولوياتم هم» أولويات الحياة اللي هم عايشينهاء كلمهم الأول 
عن ربنا وعن طاعة ربنا وعن عظمة ربنا وعن الدار الآخرة, وكلمهم 
بنعم الله -سبحانه وتعالى-» ثم أنكر عليهم المعاصي التي يعيشونًا في 
حالم وني واقعهم, قال الله -سبحانه وتعالى- إِذْ قَالَ هم شُعَيْبٌ آلا 
ََفُونَ * إِنْ لَكُمْ رَسُول امن * فَانَقُوا اله وََطِيعُونِ * وَمَا أَسْأَلَكُمْ عَلَيْه 
من اجن أخري لا على رب العَالَِينَ * أَوفُوا اليل ولا تکوئوا من 
الْمُخْسِرِينَ * وَزِنُوا بِالْقِسْطَاسٍ الْمُسْتَقِيم * ولا تَبْحَسُوا الاس أَشْيَاءَهُمْ 
وَل تَْمَا في الْأَرْضٍ مُفْسِدِينَ -قال هم البيع والشراء اللي انتم بتبيعوه 
ده حرام, الموازين اللي انتم بتتعاملوا بجا ده حرام» انك انت تطفف 
المكيال والميزان ده حرام, انك انت تتعامل بموازين مختلفة ده ظلم. قال 
الله -سبحانه وتعالى- وَلَا تَبْحَسُوا النّاسَ أَشْيَاءَهُمْ لا تَعْنَوًا في الْأَرْضٍ 
مُفْسِدِينَ * وَاتَقُوا الذي خَلَفَكُمْ وَاجِِلّةَ الأول * قَالُوا ِا أنت من 
الْمُسَحَرِينَ * وَمَا أنت إلا بَشَرٌ مَْلنَا وَإن نَظنْكَ لَمِنَ الكاذِبِينَ * فَأَسْقِط 


"البيان الدعوي وأولوياته" من سلسلة "فقه الدعوة" 








شبكة الطريق إلى الله way2allah.com‏ 

عَلَْنَا كِسَفًا مَنَ السّمَاءٍ إن كنت مِنَ الصَّادِقِينَ * قال رَتي أعْلّمُ بها 
تعْمَلُونَ * فَكَدَبُوهُ فأَحَدَهُمْ عَذَابُ يَؤم الظَلةإِنَّهُكَانَ عَذَابَ يوم عظيم 
* إن في ذلك لای وما گان اترم مُؤْمبِينَ * وَإِنَّ رَبك هو الْعَزيرُ 


الرَحِيم" 


الشعراء والملأً عبر العصور يواجهون الأقوام, قالوا لشعيب: انت 
كذاب» وقالوا للوط: انت مسحورء وقالوا لنوح: انت ضعيف ومجنون, 
وشتموا النبي -صلى الله عليه وسلم-, ولكن الله -سبحانه وتعالى- 
ذكر ذلك للنبي -صلى الله عليه وسلم- وذكر قصص الأنبياء في 
الدعوة إلى الله -سبحانه وتعالى- حت يقتدي النبي -صلى الله عليه 
وسلم- بمؤلاء, وحتى يعرف النبي -صلى الله عليه وسلم- أن هذه سنة 
الله -سبحانه وتعالى - في المعاملة, وأن الأقوام هم دأب معين, لا ينبغي 
على الدعاة إلى الله -سبحانه وتعالى- إن هم يتركوا الدعوة إلى الله - 
سبحانه وتعالى- لبعد الناس عن الله إنما ينبغي أن يخترقوا الناس وأن 
يكلموا الناس وأن يبلغوا دين الله -سبحانه وتعالى -. 

إن الدعاة إلى الله يعيشوا كما يعيش الناس» إن هم الدعاة إلى الله - 
سبحانه وتعالى- يسيروا في وسط الناس يأكلون كما يأكل الناس 
ويعلمون الناس أولويات الدين» ويظهرون ويبينوا للناس نعم الله - 
سبحانه وتعالى - وعطاءات الله -سبحانه وتعالى -» وكيف أن الله - 
سبحانه وتعالى- مطلع على كل شيء محيط بكل شيء, وأن الله - 
سبحانه وتعالى - كل الخير منه -سبحانه وتعالی-» ثم رد الشبهات وازاي 
إن ممكن تكون شبهة مثلا واحد من الناس يظنها شبهة بتمنعه من إن 
هو يفهم» وازاي الأنبياء ردوا الشبهات الناس ثم يستكمل البي» خدوا 
بالكم يا جماعة إن الأنبياء ما كانوش حد بيوديهم ويجيبهم, إنما هم 
ينفذون أوامر الله -سبحانه وتعالى -, يبلغون دين الله -سبحانه وتعالی- 
> يعني هو مش كل واحد في المجتمع هيوديه في حتة ويجيبه من حتة, إنغا 
هو له خط سير واضح» هو له أولويات واضحة» هو عارف هدفه 
وعارف هو عايز إيه من الناس. 

الوقت مر سريعا ولكن نكتفي بمذا القدر في مسألة إن احنا يا جماعة 
محتاجين البيان الدعوي» محتاجين نفهم احنا هنكلم الناس في إيه؟ 


محتاجين نفهم احنا عايزين إيه؟ محتاجين نفهم أولويات الشرع إيه؟ 

محتاجين نفهم أولويات الناس إيه؟ محتاجين نعرف إيه الحاجات الرئيسية 
التي ينبغي أن نفعلها وأن نكلم الناس فيهاء وطبعاكل ذلك ينبغي أن 
يكون على معيار الوحي» يعني ينبغي أن يكون ده متخذ من الوحي, 
ينبغي إن احنا نبحث في الوحي» وندور في الوحي ونفكر كيف عاج 
البي -صلى الله عليه وسلم- الناس؟ وكيف غير النبي -صلى الله عليه 
وسلم- سلوكيات الناس؟ كيف غير النبي -صلى الله عليه وسلم- 
الأفراد؟ وكيف غير النبي -صلى الله عليه وسلم- الأعمال؟ وكيف غير 
البي -صلى الله عليه وسلم- المجتمع؟ كيف تغيرت الأخلاق؟ وكيف 
تغيرت العقائد؟ وكيف تغيرت حياة الناس؟ إن مش كله زي بعضه» هل 
بخاطب الصغير كالكبير؟ لاء هل يخاطب العام كالجاهل؟ لاء هل 
أولويات الناس زي بعضها؟ لاء لكن مهم إن احنا نفهم ونبحث وندور 
من كلام الله ومن سنة النبي -صلى الله عليه وسلم- حتى نستطيع أن 
نصل في الدعوة إلى الله -سبحانه وتعالى- إلى باب من أبواب الإحسان. 
أقول قولي هذا وأستغفر الله لي ولكم» وجزاكم الله خيراء والسلام عليكم 
ورحمة الله وبركاته. 


"البيان الدعوي وأولوياته" من سلسلة "فقه الدعوة" 





